Moloto-slagoffer uit hospitaal ontslaan | Maroela Media
Dina Strydom, Sonell se ma, wat tydens die ongeluk gesterf het. Foto: Facebook.
Sonell se ma, Dina (44), is een van die drie mense wat tydens die ongeluk, waarin drie voertuie en 'n minibus-taxi betrokke was, oorlede is. Benewens Dina, is Kobus Theron (50) en 'n vrou wat in die taxi was, ook dood. Altesaam 17 mense is in die kettingongeluk beseer.
Maroela Media het Sondag berig die ongeluk het omstreeks 15:00 naby die Roodeplaatdam plaasgevind. Volgens ooggetuies het bagasie van die agterkant van 'n Bantam-bakkie in die pad geval waarna die bakkie glo 'n U-draai in die middel van die pad gemaak het. Die vier voertuie het gebots in 'n poging om die bakkie te vermy. Die Bantam-bakkie het van die toneel weggejaag.
'n Familielid van Sonell het Dinsdag aan Maroela Media gesê Sonell het nog baie pyn en lê net die heeltyd. Sy het 'n paar jaar gelede haar pa ook aan die dood afgestaan.